सहेली-भेबड़-जौड़े सड़क का जल्द होगा उद्घाटन
बड़सर | सीएमवीरभद्र सिंह ज्योली देवी- सहेली- भेबड़- कड़साई-जौड़ेअंब पर बने 8 किलोमीटर मार्ग का शीघ्र ही उद्घाटन करेंगे। यह बात बड़सर के विधायक एवं सीपीएस इंद्रदत्त लखनपाल ने भास्कर के साथ बातचीत करते हुए कही।
उन्होंने बताया कि आठ किलोमीटर लंबे इस मार्ग के बन जाने से जौड़े अंब से हमीरपुर जाने वाले लोगों दांदडू से हमीरपुर जाने वाले लोगों को एक तो मार्ग की दूरी कम हो जाएगी तथा व्यक्ति शीघ्र ही अपने स्थान पर पहुंच जाएगा। लखनपाल ने बताया इस मार्ग पर 2 करोड़ 36 लाख 76 हजार रुपए खर्च होंगे तथा यह शीघ्र ही बन कर तैयार हुआ। उन्होंने बताया कि पांच गांवों के हजारों लोगों को इस मार्ग का जहां लाभ हुआ, वहीं आपातकालीन स्थिति में बड़सर में पहुंचने की दूरी भी कम हुई है। लोगों को कम पैसे में अपनी दूरी तय करने का जहां लाभ राजा वीरभद्र ने अपने कुशल नेतृत्व में लोगों में मिलेगा, वहीं पैसे की भी बचत होगी।
भाजपा के नेता हर रोज कहते हैं कि बड़सर में विकास कार्य ठप पड़े हैं, क्या उन्हें पांच गांवों को सड़क सुविधा से जोड़ने का कार्य दिखाई नहीं दिया, क्या इस तरह के कार्य विकास की परिभाषा में नहीं आते।
hin_Deva hin_Deva hin_Deva hin_Deva